Előterjesztés
Tótvázsony Község Önkormányzat képviselő-testületének
2019. 09. 18. napján 18:00 -kor tartandó testületi ülésére
a szociális tűzifáról szóló rendelet megalkotásához

Tisztelt Képviselő-testület!
Sikeresen pályázott idén is az Önkormányzat szociális tűzifa támogatásra. Sajnos az idén kevesebb támogatást kaptunk mint az előző években, összesen 41 m3 mennyiséget!
Javaslom, hogy az előző évhez hasonló határértékeket fogadjunk el a rendeletben,

Tűzifa támogatásra jogosult az a személy, akinek családjában az egy főre jutó havi jövedelem nem éri el az öregségi nyugdíj mindenkori legkisebb összegének 250 %-át, egyedül élő személy esetében a 300 %-át, feltéve, hogy a kérelem benyújtásának időpontjában
1. a szociális igazgatásról és szociális ellátásokról szóló törvény (a továbbiakban: Szt.) szerinti
aa)	aktív korúak ellátására,
ab)	időskorúak járadékára,
ad)	települési támogatásra – (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult, vagy 

1. a családjában a gyermekek védelméről és a gyámügyi igazgatásról szóló törvény szerinti halmozottan hátrányos helyzetű gyermek nevelkedik.	

Tűzifa támogatásra jogosult az a személy, akinek családjában az egy főre jutó jövedelem nem haladja meg az öregségi nyugdíj mindenkori legkisebb összegének 250 %-át, egyedül élő személy esetében az öregségi nyugdíj mindenkori legkisebb összegének 300 %-át, és a család tagjai egyikének sincs vagyona.

